吳嘉禎

吳嘉禎（），字源長，應天府六合县籍蘇州府吴县人，明末官員。崇禎十年進士。

生平
天啓七年（1627年）丁卯科應天鄉試第一百四十八名舉人，崇祯十年（1637年）丁丑科會試第二百五十九名，廷試二甲三十七名進士。礼部观政，本年授礼部仪制司主事，十三年授户部山西司主事，管通州仓，升员外郎，十五年升福建参议，兴泉道，十六年遷廣東水利道。《崇祯十年丁丑科进士三代履历》：吴嘉祯，曾祖本澄，庠生；祖采，庠生；父宗周。源長，诗三房，庚戌八月二十四日生，六合县籍，苏州吴县人，丁卯一百四十八名，会二百五十九名，二甲三十七名，礼部观政，丁丑授礼部仪制司主事，庚辰授户部山西司主事，管通州仓，升员外，壬午升福建参议，兴泉道，癸未升廣東水利道。以病請歸，年五十七。按《江宁府志》：嘉祯，字源长，先世吴人，父宗周贾于浦子口，因家焉。嘉祯性笃孝，母病剧，刲股和药，而母愈。登崇祯丁丑进士，授户部，管通州仓，奉旨纪录，升闽泉州参议，会迁粤西，以病请归，囊橐萧然，年五十七。《七十二峰足徵集》：吳嘉禎字源長，北望人，占籍六合縣。登崇禎丁丑進士，歷官至福建按察司僉事，備兵興泉，以才能稱。嘗夢入佛寺中，有轉藏法輪數軍牢，將囚人置其上，共十三人下墜，其一極力推挽，而不肯上。次日，兵士獲大盜十三人，論斬其十二，而原宥其一。因悟生殺有定數，天道殊可畏，遂決志掛冠歸，囊橐蕭然，老屋數間，不蔽風雨，居之晏如也。有詩四卷，吳太冲序之曰：澹泊真率，善學韋孟。又稱其爲人，外似渾樸，而胸中如鏡，洞悉事機，可臨大節，決大務云。

家族
曾祖吴本澄，庠生；祖吴采，庠生；父吴宗周。

參考文獻

Category:六合人
J
Category:明朝禮部儀制司主事
Category:明朝户部主事
Category:明朝户部员外郎
Category:明朝福建按察司佥事
Category:明朝廣東按察司佥事
Category:明朝禮部觀政